Ντίλιντζερ (ταινία)

Το Ντίλιντζερ (Αγγλικά: Dillinger) είναι αστυνομική βιογραφική δραματική ταινία αμερικανικής παραγωγής του 1973 σε σενάριο και σκηνοθεσία του Τζον Μίλιους. Πρωταγωνιστούν ο Γουόρεν Όουτς και ο Μπεν Τζόνσον.

Η ταινία αναφέρεται στην ζωή και δράση του διαβόητου ληστή τραπεζών Τζον Ντίλιντζερ κατά τα τελευταία χρόνια της ζωής του (απεικονίζεται και ως θέμα μηνών) καθώς το FBI και οι αστυνομικές αρχές των ΗΠΑ τελικά τον δολοφόνησαν έξω από έναν κινηματογράφο του Σικάγου. Το σκηνικό είναι η εποχή της Μεγάλης Ύφεσης στην Αμερική, από το 1933 έως το 1934, και σε μεγάλο βαθμό οι κύριοι χαρακτήρες απεικονίζονται χωρίς καθόλου αισθηματική ή ρομαντική πλευρά.

Πλοκή

Ιντιάνα, 1933. 
Κατά τη διάρκεια της Μεγάλης Ύφεσης, διάφοροι ληστές τραπεζών και άλλοι εγκληματίες, έχουν γίνει λαϊκοί ήρωες λόγω της δημόσιας δυσπιστίας και δυσαρέσκειας απέναντι στα χρηματοπιστωτικά ιδρύματα και του νόμου.
Μετά από τη σφαγή του Kάνσας Σίτυ τον Ιούνιο του 1933, όπου σκοτώθηκαν αρκετοί πράκτορες του FBI, ο επικεφαλής Μέλβιν Πέρβις αποφασίζει να κυνηγήσει προσωπικά τους άνδρες που θεωρεί υπεύθυνους, μεταξύ των οποίων συμπεριλαμβάνεται ο διαβόητος εγκληματίας με την αμφιλεγόμενη προσωπικότητα, Τζον Ντίλινγκερ.

Ο Ντίλινγκερ έχει συστήσει μια συμμορία και επιδίδεται σ' αυτό που ξέρει να κάνει καλύτερα: Ληστεύει τράπεζες και γελοιοποιεί τις αρχές, ενώ ταυτόχρονα η δημοτικότητά του επισκιάζει πολλά σημαίνοντα πρόσωπα της χώρας.
Μετά από μία αιματηρή ληστεία συλλαμβάνεται και οδηγείται στις φυλακές, οι οποίες όπως αποδεικνύεται αδυνατούν να τον κρατήσουν. Αποδρά με εντυπωσιακό τρόπο ξευτιλίζοντας για ακόμη μία φορά αρχές και θεσμούς. Με την ενέργεια όμως αυτή, διαπράττει επιτέλους ομοσπονδιακό αδίκημα και δίνει το δικαίωμα στον ορκισμένο εχθρό του Μέλβιν Πέρβις, να οργανώσει συστηματικά την καταδίωξή του.
Ο Τζον Ντίλινγκερ έχει απομονωθεί στο καταφύγιό του την "Μικρή Βοημία" κι εκεί συγκροτείται η νέα και τελευταία του συμμορία που αποτελείται από την αφρόκρεμα της γκανγκστερικής ελίτ. Μετά από πλούσια δράση και αλλεπάλληλες συγκρούσεις με τις αρχές, η συμμορία 
θα διαλυθεί και τα μέλη της θα εξοντωθούν ένας-ένας. 
Ο διάσημος όμως αρχηγός είναι άφαντος και το FBI τον αναζητά παντού, ώσπου η αξιοποίηση μιας πληροφορίας θα τους οδηγήσει στον κινηματογράφο "Μπάιογκραφ" του Σικάγου. 
Εκεί όπου τελικά ο Τζον Ντίλινγκερ θα πέσει νεκρός από την ανταλλαγή πυροβολισμών με τους πράκτορες του FBI.

Διανομή ρόλων
Γουόρεν Όουτς ως Τζον Ντίλινγκερ
Μπεν Τζόνσον ως Μέλβιν Πέρβις
Μισέλ Φίλιπς ως Μπίλι
Κλόρις Λίτσμαν ως Άννα
 Χάρι Ντιν Στάντον ως Χόμερ Βαν Μέτερ
Τζεφρευ Λιουις ως Χάρι Πιέρποντ
Τζον Ράιαν ως Τσαρλς
 Ρίτσαρντ Ντρέιφους  ως Μπειμπ Φέις Νέλσον
Στιβ Κάναλυ ως Πρίτυ Μπόι Φλόυντ
Τζον Μαρτίνο ως Έντι Μάρτιν
Ρόι Τζένσον ως Σάμιουελ
Ριντ Μόργκαν ως Μπιγκ Τζιμ
Φρανκ ΜακΡει ως Ρεντ

Υποδοχή
Εισπράξεις
Η ταινία είχε προϋπολογισμό παραγωγής περίπου 1 εκατομμύριο δολάριαA Million-Dollar 'Dillinger' by AIP
Haber, Joyce. Los Angeles Times (1923-Current File) [Los Angeles, Calif] 13 June 1973: g18 Μέχρι το 1976, το Variety υπολόγισε ότι η ταινία είχε κερδίσει 4 εκατομμύρια δολάρια σε εισπράξεις."All-Time Film Rental Champs". Variety. January 7, 1976. 50.

 Κριτικές 
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 92% βασισμένο σε 13 κριτικές.

Παραπομπές

Εξωτερικοί σύνδεσμοι



Κατηγορία:Ταινίες του 1973
Κατηγορία:Αμερικανικές ταινίες της δεκαετίας 1970
Κατηγορία:Αμερικανικές βιογραφικές ταινίες
Κατηγορία:Αμερικανικές αστυνομικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Τζον Μίλιους
Κατηγορία:Ταινίες γυρισμένες στο Σικάγο
Κατηγορία:Ταινίες γυρισμένες στην Οκλαχόμα
Κατηγορία:Ταινίες τοποθετημένες στο Σικάγο